Muutoksia hyvinvointiasemien palveluissa

Lemin, Savitaipaleen ja Taipalsaaren hyvinvointiasemien avoterveydenhuollon lääkärin ja hoitajan vastaanottojen aukioloajat muuttuvat 26.1.2026. Lisäksi sairaanhoitajan ajanvarauksettoman vastaanoton palveluajat muuttuvat.

Tammikuun viimeiseltä viikolta lähtien Lemin hyvinvointiaseman lääkärin ja hoitajan vastaanotot palvelevat maanantaisin ja torstaisin klo 8–16.

Savitaipaleen hyvinvointiaseman avoterveydenhuollon lääkärin ja hoitajan vastaanotot palvelevat tiistaisin ja keskiviikkoisin klo 8–16 sekä perjantaisin ja arkipyhien aattoina klo 8–15.

Taipalsaaren hyvinvointiaseman lääkärin ja hoitajan vastaanotot palvelevat ma-ti klo 8–16 sekä pe ja arkipyhien aattoina klo 8–15.

Hyvinvointiasemilla toimivat muut palvelut ovat saatavilla aiempaan tapaan.

Sairaanhoitajan ajanvarauksettoman vastaanoton palveluajat muuttuvat monella hyvinvointiasemalla

Hoidon jatkuvuuden parantamiseksi hyvinvointialue lisää ajanvarauksellisia palveluita. Tästä syystä sairaanhoitajan ajanvarauksettoman vastaanoton aukiolo muuttuu useilla hyvinvointiasemilla 26.1.2025.

Lemin, Savitaipaleen ja Taipalsaaren hyvinvointiasemilla sairaanhoitajan ajanvarauksettoman vastaanoton palvelua on saatavilla klo 9–11 hyvinvointiaseman vastaanottojen päivinä eli Lemillä maanantaisin ja torstaisin, Savitaipaleella tiistaisin, keskiviikkoisin ja perjantaisin sekä Taipalsaarella maanantaisin, tiistaisin ja perjantaisin.

Imatralla Honkaharjun, Lappeenrannassa Kahilanniemen, Koulukadun ja Sammonlahden sekä Luumäen ja Parikkalan hyvinvointiasemien sairaanhoitajan ajanvaraukseton vastaanotto palvelee maanantaista perjantaihin klo 9–13, ja Joutsenossa arkipäivisin klo 9–11.

Rautjärvellä ja Ruokolahdella hoitajan ajanvaraukseton vastaanotto on maanantaisin klo 9–11.

Sairaanhoitajan ajanvarauksettoman (walk-in) vastaanoton kesto on noin 10 minuuttia asiakasta kohden, ja se on tarkoitettu lyhyille hoitotoimenpiteille. Asiakkaat otetaan vastaan saapumisjärjestyksessä. Ajoittain voi esiintyä ruuhkautumista. Sairaanhoitajan ajanvarauksettomalle vastaanotolle voi tulla ilman ajanvarausta, kun asiana on mm.

yksittäiset rokotukset (Covid19-rokotukset vain ajanvarauksella)

punkin poistot

yksittäiset injektiot

korvahuuhtelut (Huomaa: Laita pehmittävät korvatipat etukäteen.)

ompeleen tai hakasten poistot (rajatusti).

Palvelupäällikkö Eija-Liisa Vikström kertoo muutoksesta:
– Palvelujen käyttötilastoista on käynyt ilmi, että nykyisiä ajanvarauksettoman vastaanoton pitkiä aukioloaikoja ei ole hyödynnetty koko laajuudessaan. Sen sijaan ajanvarauksellisia aikoja kiireettömään hoitoon on ollut liian vähän. Uudistuksen tavoitteena on varmistaa, että ajanvarauksellisia aikoja on riittävästi kaikille, jotka niitä tarvitsevat.

Lisätietoja:

Enni Tolonen, palveluesihenkilö, puh. 040 651 3074, enni.tolonen@ekhva.fi (Parikkalan, Rautjärven ja Ruokolahden hyvinvointiasemat

Pirkko Tuominen, palveluesihenkilö, puh. 040 521 3925, pirkko.tuominen@ekhva.fi (Luumäen, Lemin ja Savitaipaleen hyvinvointiasemat)

Rauni Tuononen, palveluesihenkilö, puh. 040 651 5934, rauni.tuononen@ekhva.fi (Joutsenon, Sammonlahden ja Taipalsaaren hyvinvointiasemat)

Katariina Tuuliainen, palveluesihenkilö, puh. 040 651 3750, katariina.tuuliainen@ekhva.fi (Kahilanniemen, Koulukadun ja Pohjolankadun hyvinvointiasemat)

Leila Väisänen, palveluesihenkilö, puh. 040 503 3974, leila.vaisanen@ekhva.fi (Honkaharjun hyvinvointiasema)

Eija-Liisa Vikström, palvelupäällikkö, puh. 040 670 6241, eija-liisa.vikstrom@ekhva.fi

Hyvinvointiasemien tiedot verkkosivuillamme

Päivitys 19.1.2026 klo 11.00: Lisätty hoitajan ajanvarauksettoman vastaanoton kohtaan Taipalsaaren palvelupäivät, jotka tiedot siitä puuttuivat.